Қазақстанда халықаралық іздеу жарияланған адам Германиядан эстрадицияланды
DATE: 23:56, 19 Қараша 2023 | GMT +5
TITLE: Қазақстанда халықаралық іздеу жарияланған адам Германиядан эстрадицияланды
URL: https://kaz.inform.kz/news/kazakstanda-halikaralik-zdeu-zhariyalangan-adam-germaniyadan-estraditsiyalandi-2ea905/
META: DATE: 23:56, 19 Қараша 2023 | GMT +5
TOTAL WORDS: 159
AUTHOR(S):
TEXT: Бұл туралы Kazinform ҚР Бас прокуратурасының баспасөз қызметіне сілтеме жасап хабарлайды. Оған 2014-2019 жылдары қылмыстық топтың құрамында заңсыз құмар ойындарын өткізуге, салық төлеуден және бюджетке төленетін басқа да міндетті төлемдерден жалтаруға, сондай-ақ қылмыстық жолмен алынған ақша мен мүлікті заңдастыруға қатысқаны үшін күдік келтіріліп отыр. Аталған құқыққа қайшы әрекеттің нәтижесінде мемлекетке 86, 7 миллиард теңгеден астам шығын келтірілді. Осыған байланысты оған қатысты сотқа дейінгі тергептексеру басталды және оған халықаралық іздестіру жарияланды. Ағымдағы жылдың мамыр айында ол Германия аумағында ұсталды. Қазіргі уақытта күдікті Астана қаласының тергеу изоляторына қамауға алынды. Айып тағылған қылмыстарды жасағаны үшін мүлкін тәркілеу, 3 жылдан 10 жылға дейінгі мерзімге бас бостандығынан айыру жазасы көзделген. Іздеуде жүрген адамды экстрадициялау германдық құзыретті органдармен тығыз ынтымақтастықтың арқасында мүмкін болды. Бұдан басқа, Германиямен ұстап беру туралы шарттың болмауына қарамастан, ағымдағы жылы осы елден Қазақстанға адам өлтіру және есірткі саудасы бойынша күдікті тағы 2 адам экстрадицияланды. Өз кезегінде, Германия тарапына қорқытып алу және зорлау қылмыстарын жасағаны үшін іздеуде жүрген 2 адам ұстап берілді
